प्रज्ञा–प्रतिष्ठानका आजीवन सदस्यको मापदण्डसमेत पटक–पटक परिवर्तन हुँदै आएको छ । सुरुमा उनी नेपाल (राजकीय) प्रज्ञा–प्रतिष्ठानका संस्थापक सदस्य आजीवनमा बदलिए । पछि १२ वर्षसम्म प्राज्ञ परिषद् सदस्य भएकाको मापदण्ड बन्यो । प्रज्ञा–प्रतिष्ठानको संशोधित नियमावली, २०५१ मा प्रतिष्ठानको परिषद् सदस्य भई विशिष्ट योगदान पुर्‍याएकालाई आजीवन भत्ता दिन सकिने उल्लेख भयो । फेरि एक कार्यकाल पूरा गरेका प्राज्ञ भन्ने प्रावधान आयो ।
